Document ID: 32002R1472

Uredba Komisije (ES) št. 1472/2002
z dne 13. avgusta 2002
o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečnimi proizvode [1], kakor je bila nazadnje spremenjena z Uredbo Komisije (ES) št. 509/2002 [2] in zlasti člena 26(3) in člena 31(14) Uredbe,
ob upoštevanju naslednjega:
(1) Uredba Sveta (ES) št. 1408/2002 z dne 29. julija 2002 o uvedbi koncesij v obliki tarifnih kvot Skupnosti za nekatere kmetijske proizvode in prilagajanju, kot avtonomnem in prehodnem ukrepu, nekaterih kmetijskih koncesij, predvidenih v Evropskem sporazumu z Madžarsko [3], uvaja koncesije v obliki recipročnih tarifnih kvot, ki vključujejo odpravo nadomestil Skupnosti za nekatere proizvode. Za preprečitev motenj v trgovini s to državo in za zagotovitev, da se v to državo izvažajo samo proizvodi, ki niso izkoristili ugodnosti nadomestil, bi bilo treba čim prej pripraviti posebne določbe za izdajo dovoljenj za to državo. S tem namenom bi bilo treba, z dopolnitvijo Priloge VIII k Uredbi Komisije (ES) št. 174/1999 [4], kakor je bila nazadnje spremenjena z Uredbo (ES) št. 1368/2002 [5], določbe, ki se uporabljajo na podlagi člena 20b Uredbe (ES) št. 174/1999 in Uredbe Komisije (ES) št. 1369/2002 z dne 26. julija 2002 o odstopanju od člena 31(10) Uredbe Sveta (ES) št. 1255/1999 glede dokaza o prihodu na namembni kraj v primeru diferenciranih nadomestil, in o podrobnih določbah za uporabo najnižjih stopenj izvoznih nadomestil za nekatere mlečne proizvode [6], razširiti na Madžarsko.
(2) Člen 6 Uredbe (ES) št. 174/1999 določa rok veljavnosti izvoznih dovoljenj. Da se doseže skladnost z odobrenimi koncesijami je potrebno, da se določi omejitev roka veljavnosti dovoljenj, njihova razveljavitev in sprostitev položenih varščin.
(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Priloga VIII k Uredbi (ES) št. 174/1999 se nadomesti s Prilogo k tej uredbi.
Člen 2
Dovoljenja za kateri koli proizvod, naštet v Prilogi VIII k Uredbi (ES) št. 174/1999, izdana pred začetkom veljavnosti te uredbe, ki jim rok veljavnosti poteče po 31. juliju 2002 in se nanašajo na Madžarsko v stolpcu 7, se razveljavijo na zahtevo zainteresirane stranke, varščine pa se sprostijo sorazmerno z neporabljenimi količinami.
Člen 3
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. avgusta 2002

Labels: 3
18
17